ਮਨਸੂਰ ਆਫ਼ਾਕ

ਮੁਹੰਮਦ ਮਨਸੂਰ ਆਫ਼ਾਕ () ਜਨਮ 17 ਜਨਵਰੀ 1962, ਆਮ ਕਰਕੇ ਮਨਸੂਰ ਆਫ਼ਾਕ (), ਇੱਕ ਪਾਕਿਸਤਾਨੀ ਉਰਦੂ ਕਵੀ, ਨਾਟਕਕਾਰ, ਕਾਲਮਨਵੀਸ ਅਤੇ ਧਾਰਮਿਕ ਵਿਦਵਾਨ ਹੈ।

ਉਸਨੇ ਲਿਖਣ ਦਾ ਆਗਾਜ਼ ਸੋਲਾਂ ਸਾਲ ਦੀ ਉਮਰ ਵਿੱਚ ਕੀਤਾ। ਬਹੁਤ ਘੱਟ ਉਮਰ ਵਿੱਚ ਕਾਮਯਾਬੀ ਨੇ ਉਸ ਦੇ ਕ਼ਦਮ ਚੁੰਮੇ। ਉਹ ਪਾਕਿਸਤਾਨ ਟੈਲੀਵਿਜ਼ਨ ਲਈ ਸਭ ਤੋਂ ਘੱਟ ਉਮਰ ਦਾ ਡਰਾਮਾ ਸੀਰੀਅਲ ਰਾਈਟਰ ਹੈ। ਉਸ ਨੇ ਪਾਕਿਸਤਾਨ ਦੇ ਟੈਲੀਵਿਜ਼ਨ ਲਈ ਮਸ਼ਹੂਰ ਨਾਟਕ ਲਿਖੇ ਅਤੇ, ਬ੍ਰਿਟੇਨ ਨੂੰ ਮਾਈਗਰੇਸ਼ਨ ਦੇ ਬਾਅਦ ਪੱਤਰਕਾਰੀ ਵਿੱਚ ਦਾਖਲ ਹੋਏ। ਆਪਣੀ ਸਮਾਜਿਕ ਸਿਆਸੀ ਸਰਗਰਮੀ ਦੇ ਇਲਾਵਾ, ਮਨਸੂਰ ਆਫ਼ਾਕ ਵੀ ਇੱਕ ਨਾਵਲਕਾਰ, ਕਹਾਣੀਕਾਰ, ਡਰਾਮਾ ਦੇ ਡਾਇਰੈਕਟਰ ਅਤੇ ਯੂਕੇ ਦੀ ਸਭਿਆਚਾਰ ਅਤੇ ਹੈਰੀਟੇਜ ਸੁਸਾਇਟੀ ਦਾ ਕਾਰਜਕਾਰੀ ਡਾਇਰੈਕਟਰ ਹੈ।

ਆਫ਼ਾਕਨੁਮਾ ਉਨ੍ਹਾਂ ਦੀ ਸ਼ਾਇਰੀ ਦਾ ਪਹਿਲਾ ਸੰਗ੍ਰਹਿ ਅਠਾਰਾਂ ਸਾਲ ਦੀ ਉਮਰ ਵਿੱਚ ਪ੍ਰਕਾਸ਼ਿਤ ਹੋਇਆ ਅਤੇ ਉਸ ਦੇ ਲਿਖੇ ਹੋਏ ਖਾਕਿਆਂ ਦਾ ਸੰਗ੍ਰਹਿ ਚਿਹਰਾਨੁਮਾ ਵੀਹ ਸਾਲ ਉਮਰ ਵਿੱਚ ਪ੍ਰਕਾਸ਼ਿਤ ਹੋਇਆ। ਗ਼ਜ਼ਲ, ਨਾਅਤ, ਡਰਾਮਾ, ਆਲੋਚਨਾ, ਕਾਲਮਨਵੀਸ, ਨਾਵਲਕਾਰੀ ਅਤੇ ਆਧੁਨਿਕ ਨਜ਼ਮ ਵਿੱਚ ਉਸ ਨੇ ਹਮੇਸ਼ਾ ਜ਼ਿੰਦਾ ਰਹਿਣ ਵਾਲਾ ਕੰਮ ਕੀਤਾ।

ਮਨਸੂਰ ਆਫ਼ਾਕ ਇੱਕ ਫਿਲਮੀ ਆਲੋਚਕ ਵੀ ਹੈ। ਉਹ ਇੱਕ ਲੰਮੇ ਅਰਸੇ ਤੋਂ ਰੋਜ਼ਨਾਮਾ ਨਵਾ-ਏ-ਵਕ਼ਤ ਵਿੱਚ ਫਿਲਮਾਂ ਅਤੇ ਟੀਵੀ ਪ੍ਰੋਗਰਾਮਾਂ ਉੱਤੇ ਤਬਸਰੇ ਕਰਦੇ ਹਨ। ਬਰਤਾਨੀਆ ਵਿੱਚ ਸੋਸਾਇਟੀ ਆਫ਼ ਕਲਚਰ ਐਂਡ ਹੈਰੀਟੇਜ ਦੇ ਤਹਿਤ ਕੰਮ ਕਰਨ ਵਾਲੀ ਈਸਟ ਫਿਲਮ ਅਕੈਡਮੀ ਵਿੱਚ ਅਦਾਕਾਰੀ ਅਤੇ ਸਕਰਿਪਟ ਰਾਇਟਿੰਗ ਉੱਤੇ ਲੈਕਚਰ ਵੀ ਦਿੰਦਾ ਰਿਹਾ ਹੈ। ਉਸ ਨੇ ਉਰਦੂ ਵਿੱਚ ਡਾਇਰੈਕਸ਼ਨ ਦੇ ਵਿਸ਼ੇ ਤੇ ਇੱਕ ਕਿਤਾਬ ਤਿਤਲੀ ਦਾ ਸ਼ਾਟ ਦੇ ਨਾਮ ਨਾਲ ਲਿਖੀ ਹੈ।

 ਮੁੱਢਲੀ ਜ਼ਿੰਦਗੀ 
ਮਨਸੂਰ ਅਫ਼ਾਕ ਦਾ ਜਨਮ 17 ਜਨਵਰੀ 1962 ਨੂੰ ਮੀਆਂਵਾਲੀ, ਪੰਜਾਬ,ਪਾਕਿਸਤਾਨ ਵਿੱਚ ਹੋਇਆ ਸੀ. ਉਸ ਨੇ ਸਰਕਾਰੀ ਕਾਲਜ ਮੀਆਂਵਾਲੀ ਤੋਂ ਸਿੱਖਿਆ ਪ੍ਰਾਪਤ ਕੀਤੀ। ਉਸ ਨੇ ਜਾਮੀਆ ਸ਼ਾਮਿਆ ਸਿੱਦੀਕੀਆ ਮੀਆਂਵਾਲੀ, ਅਤੇ ਜਾਮੀਆ ਅਕਬਰੀਆ ਮੀਆਂਵਾਲੀ ਤੋਂ ਵੀ ਪੜ੍ਹਾਈ ਕੀਤੀ।
ਕੰਮ ਅਤੇ ਪ੍ਰਾਪਤੀਆਂ 
ਉਹ ਇੱਕ ਪਾਕਿਸਤਾਨੀ ਉਰਦੂ ਕਵੀ ਹੈ। ਸਾਲ 1999 ਵਿੱਚ ਉਹ ਬ੍ਰਿਟੇਨ ਚਲਾ ਗਿਆ। ਅਪ੍ਰੈਲ 2005 ਵਿੱਚ, ਮਨਸੂਰ ਅਫ਼ਾਕ ਦਾ ਕੰਮ ਅਹਿਮਦ ਨਦੀਮ ਕਾਸਮੀ ਦੁਆਰਾ ਪ੍ਰਕਾਸ਼ਿਤ ਕੀਤਾ ਗਿਆ ਸੀ। ਇਸ ਦੇ ਪਹਿਲਾਂ, ਮਨਸੂਰ ਅਫ਼ਾਕ ਦੀਆਂ ਪੰਜ ਕਿਤਾਬਾਂ, ਚਿਹਰਾ ਨੁਮਾ (ਉਰਦੂ ਲੇਖ) – 1984, ਅਫ਼ਾਕ ਨੁਮਾ (ਉਰਦੂ ਕਾਵਿ) – 1986, ਸਰਾਇਕੀ ਗਰਾਮਰ - 1988, ਮੈਂ ਵੋਹ ਔਰ ਆਤਾਲਹਕ ਕਾਸਮੀ -1994 ਅਤੇ ਗੁਲ ਪਾਸ਼ੀ -1996 ਪ੍ਰਕਾਸ਼ਿਤ ਕੀਤੀਆਂ ਜਾ ਚੁੱਕੀਆਂ ਸੀ।
ਚਿਹਰਾ ਨੁਮਾ - 1984 () (Urdu Articles)
ਅਫ਼ਾਕ ਨੁਮਾ - 1986 () (Urdu Poetry)
ਸਰਾਇਕੀ ਗਰਾਮਰ - 1988 ()
ਸਰਾਇਕੀ ਡਰਾਮੇਂ - 1996 ()
ਮੈਂ ਵੋਹ ਔਰ ਆਤਾਲਹਕ ਕਾਸਮੀ - 1993 ()
ਗੁਲ ਪਾਸ਼ੀ (ਮਨਸੂਰ ਅਹਿਮਦ ਨਾਲ ਮਿਲ ਕੇ ਅਹਿਮਦ ਨਦੀਮ ਕਾਸਮੀ ਦੇ ਮੁਤਅੱਲਕ ਮੰਜ਼ੂਮ ਖ਼ਿਰਾਜ-ਏ-ਅਕੀਦਤ ਪਰ) - 1996/1997 ()
ਨੀਂਦ ਕੀ ਨੋਟਬੁੱਕ - 2005 ()
 ਆਰਿਫ਼ ਨਾਮਾ - 2006 ()
ਮੈਂ ਇਸ਼ਕ ਮੈਂ ਹੂੰ - 2007 ()
 ਅਹਦ ਨਾਮਾ - 2008 ()
 ਦੀਵਾਨ ਮਨਸੂਰ ਆਫ਼ਾਕ - 2010 ()
 ਤਕੂਨ ਕੀ ਅਜਲਿਸ - 2011 ()
 ਇਲ੍ਹਾਮਾਤ-ਏ-ਬਹੂ - 2012 ()

ਹਵਾਲੇ

ਸ਼੍ਰੇਣੀ:ਪਾਕਿਸਤਾਨੀ ਲੇਖਕ
ਸ਼੍ਰੇਣੀ:ਵਿਕੀਪੀਡੀਆ ਏਸ਼ੀਆਈ ਮਹੀਨਾ 2016